cyanic-selkie/wikianc huggingface dataset:
Boosey & Hawkes
לאחר המיזוג
לאחר מותו החליטו החברה הפילהרמונית המלכותית והחברה לזכויות המבצעים  על הקמת פרס לזכרו, שניתן אחת לשנתיים לאנשים אשר נמצאים "מאחורי הקלעים" בענף הקלטת המוזיקה.
כריס בראון
2007-2008: Exclusive
ב-19 בנובמבר 2007, הוציא בראון את הסינגל השלישי "With you", השיר הפך להצלחה גדולה ברחבי ארצות הברית והגיע למקום השני במצעד הבילבורד. השיר הפך ללהיט מסביב לעולם ואף נחשב לשיר הכי מוצלח של בראון עד אז. בטקס ה-VMA, טקס פרסי המוזיקה של MTV באמריקה, זכה בראון בקטגוריית סינגל הפופ הגברי הטוב ביותר על השיר "With you". במקביל ביצע בראון דואט עם זוכת העונה השישית של תוכנית הכישרונות "אמריקן איידול", ג'ורדן ספארקס, שנקרא "No Air" אשר יצא ב-11 בפברואר 2008. שיתוף הפעולה זכה להצלחה כבירה ברחבי ארצות הברית ובאירופה ובפרסים שונים בטקסים ובמועמדות לגראמי. לאחר מכן שיתף פעולה עם הראפרית "ליל מאמא" בשיר "Shawty Get Loose" שיצא ב-4 במרץ ושיתוף פעולה עם הראפר דייוויד באנר בשיר "Get Like Me" שיצא ב-12 במרץ. ב-6 באפריל 2008 הוציא בראון את הסינגל הרביעי והאחרון מהאלבום שהיה "Take You Down". סיבוב ההופעות של האלבום החל ב־6 בדצמבר 2007 והסתיים ב-9 בפברואר 2008.
2015-2016: Fan of a Fan: The Album ו-Royalty
ב-7 באוגוסט יצא שיתוף פעולה של בראון עם הזמרת ריטה אורה בשיר "Body on Me". ב-21 באוגוסט יצא "Moses", שירו של הראפר פרנץ' מונטנה יחד עם בראון. הסינגל השני מהאלבום היה "Zero" אשר יצא ב-18 בספטמבר. ב-22 בספטמבר יצא שירו של הראפר ביג שון, "Play No Games" יחד עם בראון. ב-2 באוקטובר יצא השיר "Player" של הזמרת טינאשי יחד עם בראון. שבוע לאחר מכן יצא שיתוף פעולה של בראון עם ריק רוס בשיר "Sorry" ושיתוף פעולה אחר של בראון עם אמנים נוספים בשיר "Gold Slugs".
ביג מרכזי קניות
היסטוריה
בשנת 2003 רכשה החברה את חלקה של חברת "שיכון עובדים" בשני המרכזים תמורת כ-150 מיליון ש"ח.
ביולי 2022 פורסם כי החברה רוכשת פרויקט במונטנגרו תמורת מעל ל-50 מיליון יורו.
פעילות
הרעיון עליו מושתתים מרכזי הקניות של ביג הוא רעיון אמריקאי של מרכזי קניות פתוחים, מרכזים אשר בעיקרם חד קומתיים, חנויות גדולות ומרווחות המאפשרות הצגת מלאי גדול, חזיתות החנויות פונות כלפי שטחי חנייה, שהחניה בהם היא בחינם. המרכזים ממוקמים קרוב לצירי תנועה מרכזיים. רשתות ארציות רבות מיוצגות במרכזי קניות של ביג.
בנוסף, במסגרת הרצון לגיוון אפיקי ההשקעה, פועלת החברה לפתח ולהרחיב את פעילותה בתחום האנרגיה הסולארית. החברה מפעילה מערכות פוטו וולטאיות על גגות מרכזי הקניות, פועלת להשקעות בתחום אגירת האנרגיה והשקעות בפרויקטים של אנרגיות מתחדשות באזורי הפעילות של החברה.
פרשת הספינה אברהם גרץ
הסערה התקשורתית
העיתונות הישראלית חקרה ומצאה כי כחצי שנה קודם לכן ביקש אדן גרץ להנהיג את הספינה כרב חובל במסעה לארצות הברית, לא התירה לו זאת מינהלת נמל חיפה מאחר שלא הייתה בידו תעודת רב חובל מוכרת. רק לאחר שרב חובל מוסמך עלה על הספינה הותרה הפלגתה. כן נתברר כי כשעגנה הספינה בנמל ניו יורק פנה אדן גרץ לקונסוליה הישראלית וביקש היתר להפלגתה תחת פיקודו ומשנדחתה בקשתו הפליג ללא היתר.
אלרון
היסטוריה
החברה נוסדה בחיפה באוקטובר 1961 על ידי עוזיה גליל והחלה לעסוק בייצור מכשירים אלקטרוניים על סמך ידע מהאוניברסיטאות בישראל. בכך נמנתה עם חברות ההיי-טק הראשונות בישראל. כעבור חודשים אחדים הצטרפו לבעלות בחברה דיסקונט השקעות וקבוצת רוקפלר מניו יורק. בשנת 1964 החברה ייצרה, בין השאר, מכשיר לבדיקת כדוריות דם אדומות, ספקטרומטר מוסבאואר, מכשיר למדידת קרינה רדיואקטיבית ומכשירים למחקר גרעיני.
ולדמר האו
ולדמר האו (ברוסית: Владимир Гау; 1816–1895 ) היה צייר דיוקנאות גרמני בלטי שעבד בסגנון בידרמאייר.
חיים ועבודה
הוא מת ב-23 במרץ 1895 בסנט פטרבורג.
מבצע נחישות טבועה
פברואר 2015
ב-27 בפברואר הודיעה בלגיה שהיא תשלח 35 חיילים לעיראק כדי לסייע באימון צבא עיראק. החיילים ישהו ב"מקום סודי" למשך שישה חודשים ולא ישתתפו בלחימה.
ב-28 בפברואר ביצעו מטוסי קרב וכלי טיס בלתי-מאוישים של כוחות הקואליציה שבע תקיפות באזור אל-אסד, אל-קאים, כרכוכ ומוסול ובמהלכן הושמדו יחידות טקטיות, סירות, מתקן אחסון, מבנים ומטרות אחרות של המדינה האסלאמית.
דצמבר
בין 1 ל-3 בדצמבר, ארצות הברית ביצעה 14 תקיפות באזור כובאני, שבמהלכן הושמדו רכב של המדינה האסלאמית, 17 עמדות תקיפה, עמדת תצפית, כמו גם שמונה עמדות תקיפה נוספות שנפגעו יחד עם יחידה גדולה של המדינה האסלאמית.
ג'וש רדנור
ג'ושוע תומאס "ג'וש" רדנור (באנגלית: Joshua Thomas "Josh" Radnor; נולד ב-29 ביולי 1974) הוא שחקן קולנוע ותיאטרון, מדבב, זמר, קומיקאי, במאי ותסריטאי קולנוע יהודי-אמריקאי. הוא התפרסם בזכות תפקידו הראשי כטד מוסבי בסדרת הטלוויזיה הקומית זוכת פרסי האמי של ה-CBS, "איך פגשתי את אמא".
עמנואל קליוור
עמנואל קליוור השני (באנגלית: Emanuel Cleaver II; נולד ב-26 באוקטובר 1944) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס החמישי של מדינת מיזורי, ברציפות מאז 2005. טרם היבחרו לבית הנבחרים היה ראש העיר קנזס סיטי, ובשנים 2011–2013 היה יושב ראש השדולה השחורה בקונגרס.
ביוגרפיה
במהלך כהונתו בבית הנבחרים הצביע קליוור עם המפלגה הדמוקרטית 95.8% מהזמן. ב-18 בדצמבר 2019 הצביע בעד שני סעיפי ההדחה של דונלד טראמפ. לצד לייסי קליי, היה היחיד מבין כלל חבריה של מיזורי בקונגרס להצביע בעד הדחתו של טראמפ. בקונגרס ה-116 של ארצות הברית, שהתכנס בינואר 2019, כיהן קליוור כחבר בוועדה לשירותים פיננסיים ובוועדה המיוחדת למודרניזציה בקונגרס.
יעקב קרנץ
הוצאת כתביו
לאחרונה יצא לאור ספר קומיקס בשם "מעשה (שלא) היה" מאת הצייר החרדי גדי פולק, המבוסס על משלי המגיד.
כצאן לטבח
הביטוי במסגרת זיכרון השואה
אחד הראשונים במדינת ישראל שלא גינה את היהודים שלא פנו אל דרך הגבורה היה נתן אלתרמן, שנתן ביטוי לתחושתו זו במספר שירים בטור השביעי בראשית שנות ה-50. בשנת 1962 פרסם ק. שבתאי את ספרו "כצאן לטבח?", שאיגד מאמרים מן המחצית השנייה של שנות ה-50, ובו תקף את המיתוס שלפיו היהודים הלכו למותם "כצאן לטבח" ותיאר את מורכבות הסיטואציות והדילמות של היהודים בשואה, גם אלו שלא פנו אל דרך "הגבורה והמרד".
סוזוקי פרונטה 800
נבנו 2,717 יחידות, מתוכן שווקו 2,612 יחידות.
אולפן עקיבא
דרך ההוראה המשלבת לימוד שפה ויצירת תוואי להידברות עמדה במרכזו של כנס בינלאומי שקיים אולפן עקיבא בנושא חקר שפות מיעוטים בשנת 1990. שולמית כצנלסון עמדה בראשו עד 1996 וזכתה בפרסים רבים על פועלה ובין היתר הייתה מועמדת לפרס נובל לשלום. האולפן כגוף זכה גם הוא בפרסים, ובהם פרס יושב-ראש הכנסת לאיכות החיים (1983) פרס ישראל לחינוך (1986) ופרס אונסק"ו לחינוך לשלום (1998).
יהושע חנקין
לאחר העלייה לארץ
חנקין החליט לחזור ליפו ולפעול משם למען גאולת האדמות – כלומר קניית אדמות מערבים ומכירתן לצורך התיישבות יהודית. הקרקע הראשונה שרכש חנקין הייתה שטח של 10,000 דונם בח'ירבת דוראן. הוא קנה את הקרקע בכסף רב, שאותו התחייב להחזיר בזמן קצר. אהרון אייזנברג, חברו של חנקין, התגייס לעזרתו ופנה אל נכבדי היישוב החדש בבקשה להיות מעורבים במכירת הקרקעות; אך אלו גילו התנגדות לרעיון "גאולת האדמות", והציבו תנאים שונים להצטרפות ליוזמת מכירת הקרקעות. חנקין ואייזנברג לא הסכימו לתנאים, ובתגובה הם פרסמו את כוונתם לעלות על הקרקע בפורים. בפורים התקיים טקס העלייה לקרקע, שבו נאמו מספר נכבדים, ואנשים מכל הסביבה באו וטיילו על הגבעות. בתום הטקס קנו מספר אנשים חלקות אדמה מחנקין. למזלו של חנקין, באותה תקופה הגיע לארץ אליהו זאב לוין אפשטיין, שליח החברה "מנוחה ונחלה", שחיפש קרקע כדי להקים מושבה. על אף קשיים מסוימים במשא ומתן עם החברה, הצליח חנקין בסופו של דבר למכור את האדמות ל"מנוחה ונחלה", וזו הקימה עליה את המושבה רחובות בשנת תר"ן-1890.
פועלו במסגרת גאולת האדמות
ב"אני מאמין" שלו הגדיר חנקין את משימת חייו:
הנצחתו
על שמו כפר יהושע בעמק יזרעאל ורחובות בחדרה, ברעננה, בתל אביב, ברחובות, בהרצליה, בהוד השרון, בעפולה, בראשון לציון, בקדימה, בחולון, בפתח תקווה וחיפה. גבעת אולגה, שהיא שכונה בחדרה, נקראת על-שם אשתו. בשנת 2003 הנפיק דואר ישראל בול עם דיוקנו.
לאו היגיטה
לאונרדו דה מלו ויירה לייט (בפורטוגזית: Leonardo De Melo Vieira Leite; נולד ב-6 ביוני 1986 בריו דה ז'ניירו), הידוע יותר בשם לאו היגיטה (בפורטוגזית: Leo Higuita) הוא שחקן ברזילאי-קזחי בקטרגל, שוערה של קבוצת הקטרגל "קאיראט" ושחקן נבחרת קזחסטן. הוכתר לשוער הטוב ביותר בעולם בשנים 2015, 2016, 2018 על פי פרסי Futsal Planet.
תל שקמונה
תקופת הברזל
שקמונה חרבה בשנת 738 לפנה"ס במהלך מסע המלחמה של תגלת פלאסר השלישי מלך אשור. אולם שוב, כמו לאחר החורבן הקודם, שוקמה העיר ונבנתה מחדש מיד לאחר הכיבוש האשורי וגלות ממלכת ישראל. שקמונה נושבה על ידי תושבים שהוגלו לארץ ישראל בידי האשורים, תושבים שתחום עיסוקם המרכזי חזר להיות מסחר ימי. על כך מעיד עיצוב קנקנים חדש עם ידיות מיוחדות שנועדו לשינוע על גבי אוניות סוחר.
התקופה ההלניסטית והרומית
היישוב בשקמונה המשיך להתקיים ברציפות (על אף רעידת האדמה החזקה שפקדה את האזור במאה ה-5 לפנה"ס) גם בתקופה ההלניסטית. בשנת 102 לפנה"ס סופחה נפת דור, אשר בתחומה נכללת שקמונה, לממלכת החשמונאים ובמקום נבנתה מצודה נוספת. המצודה נבנתה ככל הנראה בעקבות המצור שהושם על ידי אנטיוכוס השביעי על דור (מקבים א', ט"ו, י'-י"ד). המצודה חרבה ככל הנראה בשנת 132 לפנה"ס וממנה נותרו כיום רק מחסנים, בהם התגלו אמפורות ליין ומטבעות שנשאו את שנת 132 לפנה"ס, ומכאן נבעה ההשערה כי המצודה חרבה בשנה הנזכרת לעיל. עם זאת שקמונה נשארה תחת השלטון החשמונאי עד לשנת 63 לפנה"ס, עת נכבשה בידי הרומאים.
התקופה הביזנטית והכיבוש הערבי
ממצאים ארכאולוגיים מהתקופה חשפו רובעי מגורים עם רצפות פסיפס, וילה מפוארת בראש התל, מתקנים תעשייתיים, מבנה של מנזר וכנסייה עם רצפות פסיפס רבות ולוחיות מעוטרות בצלבים מברונזה. סך הכל נחשפו בשקמונה למעלה מ-50 רצפות פסיפס המעוטרות בעיקר בדגמים הנדסיים ודגמי צמחים, כגון עצים ותלתנים ופירות כגון אתרוגים, תפוחים ואשכולות ענבים וכן גביעים. בשני חדרים צמודים לאולם המרכזי של המנזר נמצאו כתובות ביוונית באחת מהן נכתב :, כתובת אחרת הזכירה אדם בשם "אבגניוס" (או אנטוניוס) שזהותו לא ידועה. ברצפת הכנסייה נמצאה כתובת המקום היחיד בו נמצאו בפסיפסים מוטיבים מעולם החי היה בשרידי המנזר, ברצפת הפסיפס הופיעו עיטורים של צמדי שלווים ויונים. ריבוי רצפות הפסיפס ואחדות העיטורים הוביל מספר חוקרים לטעון כי פעלה במקום סדנה לייצור פסיפסים, בדומה לסדנאות שפעלו באותה תקופה ברחבי הארץ, כגון: עזה, ירושלים, ציפורי ובית שאן.
תורת כיול
כיול שדה אלקטרומגנטי קלאסי
כך ניתן לכייל את הפוטנציאל הווקטורי תוך שמירה על אותו שדה מגנטי. מכאן שהשדה המגנטי נשאר קבוע תחת טרנספורמציית כיול ומשוואות מקסוול (המתארות את השדות המגנטיים והחשמליים) לא משתנות ולכן סימטריות תחת טרנספורמציית הכיול.
תל שקמונה
שקמונה באזכורים יהודיים ונוצריים
שקמונה אינה מוזכרת בתנ"ך, והיא מוזכרת לראשונה בכתביו של יוסף בן מתתיהו (קדמוניות היהודים י"ג, 332) שבחר לקרוא לה בשמה היווני "סיקאמינוס". הוא מספר על קורות המלחמה במקום בין תלמי לתירוס מלך מצרים, לבין אלכסנדר ינאי שצר באותה תקופה על עכו. שקמונה נזכרת פעם נוספת בתלמוד הבבלי ובקרב נוסעים נוצריים. ממקורות אלו ניתן להתרשם מהקהילה היהודית הגדולה ששגשגה במקום לצד אוכלוסייה נוצרית. הנוסע הנוצרי אנטונינוס מפלקנטיה (570-560) מציין את שקמונה "כעיר של יהודים".
תורת כיול
דוגמאות
הכוח האלקטרו-חלש - תורת כיול עם סימטריה, המאחדת את הכוח האלקטרומגנטי עם הכוח הגרעיני החלש, ומתפרקת במנגנון היגס לכוח האלקטרומגנטי שתואר ולשלושה בוזוני W ו-Z בעלי מסה, נושאי הכח החלש שאינו סימטריה אלא תוצר פירוק של סימטריה.
מגבלות השיטה
בעזרת תורת כיול ניתן לקבל בצורה מתמטית את שדה הכוח האלקטרומגנטי, שדה הכוח הגרעיני החזק ושדה הכוח הגרעיני החלש מתוך שדות חומר בעלי סימטריה מתאימה. הכוח היסודי הרביעי המוכר כיום - כוח הכבידה, המתואר בעזרת תורת היחסות הכללית, הוא הכוח היחיד שאי אפשר לקבל בעזרת תורת הכיול שיש בידינו כיום. כאשר מנסים להפעיל את תורת הכיול על שדות גרביטציה מקבלים פתרונות מתבדרים לאינסוף שאינם ניתנים לסילוק ולכן אינם מייצגים נכונה את כוח הכובד (שאינו אינסופי). השאלה כיצד לתאר בעזרת תורת השדות הקוונטית ותורת כיול את כוח הכבידה היא אחת מהבעיות המרכזיות כיום בתחום זה. תורת המיתרים היא דוגמה לתאוריה המנסה לפתור בעיה זו בעזרת גישה שונה מהגישה שתוארה כאן, אך עדיין איננו יודעים האם גישה זו נכונה.
אדי ג'יימס
אדוארד "אדי" טיבריוס ג'יימס (באנגלית: Edward "Eddie" Tiberius James; נולד ב-4 באוגוסט 1961) הוא רוצח ועבריין מין אמריקאי אשר הורשע ברצח ילדה בת שמונה וסבתה בספטמבר 1993, ונידון למוות. נתפס הודות לפרסום תמונתו בתוכנית הטלוויזיה.
אבי ניסנקורן
יו"ר ההסתדרות החדשה
ביוני 2016 הקימה ההסתדרות בהובלתו מחדש את עיתון דבר במהדורה דיגיטלית, שנקראה אז דבר ראשון. ביולי של אותה שנה הגיע להסכמה עם ראש הממשלה ושר התקשורת, בנימין נתניהו, לפעול לדחיית מועד פירוק רשות השידור והפעלת תאגיד השידור הישראלי לתחילת 2018. בהסכמה זו פעל ניסנקורן להגנת עובדי רשות השידור, אך היא עוררה התנגדות, משום שיש שראו בה פגיעה ביוצרים העובדים בהפקות למען התאגיד וניסיון לבטל את הקמתו של התאגיד.
שר המשפטים
באמצע יולי 2020 קבע ניסנקורן, חרף התנגדות של לשכת עורכי הדין, שתקנות סדר הדין האזרחי, שאותן התקינה שרת המשפטים איילת שקד כשנתיים קודם לכן וכניסתן לתוקף נדחתה, ייכנסו לתוקף בתחילת 2021. התקנות החדשות נועדו לפשט את ההליכים ולקצר את לוחות זמנים להדיינויות וקבלת פסקי דין.
בנובמבר 2020 הכריז ניסנקורן, לצד המשנה ליועץ המשפטי לממשלה (פלילי) עמית מררי, וחברי הכנסת שרן השכל (הליכוד) ורם שפע (כחול לבן), על הגשת מתווה ללגליזציה של קנאביס בהתאם למסקנות הצוות הבין-משרדי לבחינת המדיניות בנוגע לאיסור על צריכת קנאביס בישראל. המתווה המוצע יתיר לגורמים מורשים לגדל ולשווק קנאביס, ולמכור לבגירים מעל גיל 21. בשלב ראשון יותר לצרוך קנאביס במרחב הפרטי, ולאחר מכן תיבחן האפשרות להעביר סמכויות לרשויות מקומיות ולאפשר צריכה ציבורית באזורים מותרים, על פי אופי האוכלוסייה המקומית. פיזור הכנסת מנע את קידומה.
לאחר הפוליטיקה
בנובמבר 2022 החל לכהן כדירקטור בחברה הציבורית צור שמיר אחזקות
ראש עיריית ולדיווסטוק
ראש עיריית ולדיווסטוק (ברוסית: Глава города Владивостока) היא המשרה הרמה בעיר ולדיווסטוק והוא בעצם האישיות הבכירה שמנהלת את ענייני העיר ומייצג אותה בפני הממשל הפדרלי. המינהל הציבורי בוולדיווסטוק הוצג בשנת 1870, 10 שנים לאחר הקמת העיר. תחילה החזיק בה יעקב לזרביץ' סמיונוב. עם זאת, עמדה זו לא הייתה מנהלית, אלא תואר כבוד.
תקופת האימפריה הרוסית
ב-21 בנובמבר 1875 בוולדיווסטוק נערכו הבחירות הראשונות לראש העיר בתולדות ולדיווסטוק. בתקופה שבין 1875 ל-1922 עמדו בראשות ולדיווסטוק:
קינאי (עיר)
היסטוריה
בשנת 1791 הקימו סוחרי הפרוות הרוסים את ההתיישבות "מצודת סנט ניקולאס" (Fort Nikolaevskaia), באזור בו נמצא כיום היישוב קינאי. מצודת סנט ניקולאס הוקמה לשם סחר בפרוות ודגים. זה היה יישוב הקבע האירופי הראשון שהוקם באלסקה.
הבסיס הצבאי "וילדווד" של חיל האוויר האמריקני הוקם בתחום היישוב בשנת 1953.
דמוגרפיה
על פי מפקד האוכלוסין של ארצות הברית, נכון לשנת 2000 היו בעיר 6,942 תושבים, 2,622 משקי בית ו-1,788 משפחות. 82.76% מהתושבים הם לבנים, 0.49% אפרו-אמריקאים, 8.74% אינדיאנים, 1.66% אסיאתים ו-1.12% מגזע אחר ו-5% משני גזעים או יותר.
מחלף קישון
מבנה המחלף
גשר המחלף חולף מעל מסילת החוף, מרכזית המפרץ וצומת לב המפרץ, שהיא הצומת המחברת בין כביש 4 וכביש 75, ובנוסף מחברת בין כבישים אלו ובין קניון לב המפרץ, ומרכזית המפרץ.
מחלף קישון סמוך מאוד לשני מחלפים אחרים על כביש 22, מחלף מבוא כרמל המחבר בין כביש 22 מערב ודרך יגאל ידין (שהיא המשך של ציר אורך ראשי בקריות), ומחלף גשר פז המחבר את כביש 22 עם אזור הדר, החלק המזרחי של העיר התחתית, אזור נווה שאנן ודרך נחל הגיבורים.
סמרש (סדרת טלוויזיה, 2007)
ביקורת
במאי 2013 לאוניד גוזמן כתב בבלוג שלו ביקורת נגד הסדרה על כך שהיא מציגה את ההרואיות של אנשי ארגון הסמרש הרצחני ומציג אותו ואת אנשיו כגוף אכיפת חוק גרידא, הוא טען כי המדים היפים שהסוכנים לובשים בסדרה כלל לא נראו כאלה במציאות וכי הארגון היה מאיים ואחראי לפשעי מלחמה לא פחות מהגסטאפו הנאצי.
קורנליוס ג'ונסון
1934
באליפות ארצות הברית שנערכה במילווקי, ויסקונסין ב-30 ביוני 1934 הוא זכה בפעם השלישית ברציפות במדליית זהב ביחד עם ולטר מארטי בשיא אליפות חדש של 2.048 מטר. תוצאה זו דירגה אותו בסוף השנה במקום שני בעולם.
אנדרו טייט
ב-30 בדצמבר 2022, נעצר טייט ברומניה בחשד לסחר בבני אדם ולניהול ארגון פשע, לאחר שהתנהלה נגדו חקירה בגין עבירות אלו למשך שישה חודשים. באותו יום, נשפט למעצר למשך 30 ימים. במרץ 2023 טייט שוחרר למעצר בית.
האח הגדול ואירועים מקוונים
טייט מציע באתרו קורסי הכשרה בנושא צבירת עושר ובנושאי "אינטראקציות בין גברים לנשים". על פי האתר, הוא גם מפעיל אולפן פורנוגרפיה חיה ובו הוא מעסיק את חברותיו. טייט ואחיו הקימו את העסק, והעסיקו כ-75 דוגמניות כדי למכור "סיפורים מזויפים" לצרכנים. טייט טען כי הם הרוויחו מיליוני דולרים מהעסק, ושהמודל העסקי היה "הונאה מוחלטת".
קרושנייוויצה
תולדות היישוב
קרושנייוויצה נזכרת לראשונה בשנת 1355, ובתחילת המאה ה-15 הוענקו לה זכויות עיר. בשנת 1576 פגעה בעיירה שרפה קשה, ובאמצע המאה ה-17 נהרסה בידי השוודים. במשך השנים הייתה העיירה בבעלות משפחות אצולה פולניות.
יהודי קרושנייוויצה
התיעוד הראשון לישיבת יהודים בקרושנייוויצה הוא מהמאה ה-16. מהמחצית הראשונה של המאה ה-19 התקיימה בעיירה קהילה יהודית עצמאית.
עדי ביטי
חיים אישיים
בשנת 2018 נעצר אביה, רונן ביטי, בחשד שיצר קשר עם מעריצות קטינות של בתו, והעלה הצעות מיניות. באוגוסט 2019 חתם על הסדר טיעון עם הפרקליטות שבו הודה במעשים מגונים והטרדות מיניות, והורשע על פי הודאתו. בית המשפט גזר עליו תשעה חודשי עבודות שירות. מאוחר יותר הוחמר עונשו, בוטלו עבודות השירות והוטלו עליו 20 חודשי מאסר בפועל. בהמשך קוצר עונשו לתשעה חודשים והוא שוחרר בפברואר 2022.
אליפות וימבלדון 1881
התחרות
התחרות נערכה בשני שלבים: בראשון התחרו 48 ספורטאים על הזכות להתמודד מול האלוף שנה שעברה. בשלב השני המנצח של השלב הראשון נפגש עם האלוף-משנה שעברה.
יהודה בן-כהן
עד עלייתו ארצה
הוא התחיל את הקונצרטים שלו ב-1925, ולאחר מכן הופיע ברדיו ההונגרי. שם, הוא ואשתו רוז'ה באלינט, נתנו קונצרטים לשני פסנתרים ועבדו גם כמלווים בפסנתר. הוא הקים להקה משלו שניגנה מוזיקת ריקודי ג'אז, איתה הופיע בהצלחה הן בהונגריה והן מחוצה לה. משנת 1929 השתתף ב"מופעי שני פסנתרים" עם טיבור פולגאר, שאיתו נגינת הג'אז שלו בשני פסנתרים הייתה תוכנית קבועה ברדיו.
יחסי אקוודור–יפן
היסטוריה
בשנת 1961 שתי המדינות שדרגו את הצירויות הדיפלומטיות שלהם לשגרירויות. בשנת 1979, הוקם בית ספר בינלאומי יפני, בבירת אקוודור, קיטו. ב-1990 הסוכנות לשיתוף פעולה בינלאומי ביפן (JICA) הקימה משרד ייצוגי באקוודור.
לורנצו מסקרוני
בתחילת דרכו הוא התעניין בשירה ובשפה היוונית. הוא היה פרופסור למתמטיקה בפביה (Pavia) החל משנת 1786. בספרו שפרסם בשנת 1797 הוא הוכיח שכל צורה גאומטרית שניתן לצייר על ידי סרגל ומחוגה ניתן לצייר גם על ידי מחוגות בלבד.
יחסי הרשות הפלסטינית–ישראל
השימוש הנוכחי במשאבי המים
בשנת 2006 צריכת המים המתוקים בישראל הייתה 170 מ"ק לנפש בשנה. באותה השנה צריכת המים ברשות הפלסטינית בגדה המערבית הייתה 100 מ"ק לנפש בשנה. הממוצעים בשני האזורים ובארצות ערב הסובבות ירדו בהתמדה מאז 1967 עקב השפעות שינויי האקלים.
משפטי האיזומורפיזם
יישום של המשפט עבור מרחבים וקטוריים
ניתן לפרש את משפט הממדים עבור העתקות ליניאריות כהדגמה של משפט האיזומורפיזם הראשון, שכן מרחבים וקטוריים הם סוג של חבורות אבליות. במקרה זה ההעתקה הליניארית היא הומומורפיזם בין החבורות U ו-V. בעוד שהגרעין W\in U והתמונה S\in V של הומומורפיזם זה מקבלים את המשמעות שלהם בהשאלה ממשמעותם באלגברה ליניארית. בהינתן תת-מרחב W, האיברים של חבורת המנה U/W (כלומר הקוסטים של W ב-U) הם בעצם כל המרחבים מממד זהה ש"מקבילים" ביחס אליו. לדוגמה, בהינתן מישור וכיוון בתוכו, הקוסטים המתאימים לו הם כל הישרים המקבילים לכיוון זה. כלומר, איברי חבורת המנה פועלים על קוסט הזהות W באותו אופן כמו הזזות (translations), ולפיכך מספר איברי חבורת המנה U/W הוא כמספר ההזזות בכיוונים שאינם מוכלים ב-W. עבור מרחבים וקטוריים מעל שדות סופיים ניתן לספור ישירות את מספר הכיוונים הללו, אולם במקרה האינסופי יש לדבר על ממדי המרחבים הללו. לפיכך:, בעוד שלפי משפט האיזומורפיזם הראשון מתקיים גם, ולכן .
משפט ההתאמה (הסריג)
בהינתן חבורה G ותת חבורה נורמלית, יש התאמה חח"ע ועל בין תת-החבורות של G שמכילות את N, לבין תת-החבורות של חבורת המנה G/N. כלומר, אם נסמן ו-, אז יש התאמה חח"ע ועל , והיא נתונה על ידי  לכל.
הדומה העירונית של ולדיווסטוק
היסטוריה
במהלך 47 שנות קיומה, הרכב הדומה ומספר התנועות בה השתנו שוב ושוב. לדוגמה, ממש בראשית המאה העשרים היו עוד פחות תנועות מהוועדות המורכבות מהן - 35 כנגד 36. מועצת העיר כללה רק את ראש העיר ושלושה אנשים: ממלא מקום, חבר הוועד המנהל וחבר ועדת התברואה. בנוסף להם, מועצת העיר כללה רואה חשבון, עוזר לרואה חשבון, פקיד ראשי, מנהל רכוש עירוני ומנהל האדמות העירוניות.
הישיבה האחרונה של הדומה התקיימה ב-19 באוקטובר 1922, שבוע לפני כניסת יחידות הצבא האדום לעיר, וב-27 באוקטובר בוטלה הדומה לגמרי. במקום זאת, בשבעת העשורים הבאים נבחרה מועצת הנבחרים על ידי המפלגה הקומוניסטית של ברית המועצות.
חיים ארנסט ורטהיימר
ביוגרפיה
עבודתו בבית החולים "הדסה" ובאוניברסיטה העברית נמשכה עד 1963, כפרופסור לפתולוגיה פיזיולוגית ובהיותו ראש מדור הרוקחות (1942–1950) וראש המחלקה לביוכימיה (1953–1963). מחקרו המשותף בשנות הארבעים עם תלמידו בנימין שפירא עסק בתפקיד הליפיד בבני אדם ובצמחים והביא לקביעה בנוגע להיותם של אדיפוציטים כמקור להתפתחות שומן.
מרטין סוסטר
הרשעתו ופעילותו בזמן המאסר
סוסטר נעצר בחנות הספרים שלו ב־14 ביולי 1967. הוא נידון למאסר של 41 שנים בשל עבירות סמים, הצתה מהומות ותקיפה. האשמות אלו התגלו כמזויפות וחלק מפרויקט בשם COINTELPRO, שהיה סדרה של תוכניות לא־חוקיות וחשאיות של ה־FBI. התוכנית התרחשה בשנים 1956–1971 ומטרתה הייתה להתחקות, לפקח ולסכל ארגונים פוליטיים ופעיליהם אשר מתנגדים למשטר בארצות הברית והתרחשה בשנים 1956–1971.
סרט בידוד
סרט בידוד או איזולירבנד (מגרמנית: Isolierband, בקיצור "איזו") הוא סרט דביק המשמש לבידוד של מוליכים חשמליים. סרטי הבידוד מיוצרים מוויניל, אך בעבר נהגו להשתמש בסרטי בד דביקים למטרה זו.
הלילה שלפני
ביקורות
הסרט התקבל בביקורות חיוביות לרוב, באתר Rotten Tomatoes הסרט קיבל 67% ביקורות חיוביות שרוב הביקורות כתבו שזה סרט קומדיה שמפתיע לטובה ומספק מספיק סצנות מצחיקות מאוד והוא יותר טוב מרוב סרטי חג המולד האחרים של השנים האחרונות. בישראל הסרט התקבל בביקורות חיוביות שבאתר וואלה נכתב שזו קומדיה מאוד מצחיקה, הם שיבחו את המשחק בעיקר של סת' רוגן ושל שאר השחקנים ובנוסף כתבו שזה סרט חג המולד אילה חיכו כל כך הרבה זמן. באתר ynet נכתב שהקומדיה מאוד מצחיקה למרות הסוף השמרני.
יצחק בוכובזה
ראש מועצה
בשנת 2005 סירב לרשום 42 ילדי עולים חדשים ממוצא אתיופי לבתי הספר בעיר. לאחר מאבק ממושך הורו מבקר המדינה ומשרד החינוך לבוכובזה לקבלם.
ז'וסלינו קוביצ'ק
ביוגרפיה
חלק ניכר מההשקעות בתעשייה מומנו באמצעות הדפסת כסף. האופוזיציה טענה כי קוביצ'ק הביא "חמישים שנים של אינפלציה בתוך חמש שנים". המטבע הברזילאי, הקרוזרו איבד את ערכו, ופוחת שוב ושוב.
מאיר חובב (חוקר)
ביוגרפיה
כיום חובב מתנדב בעמותת "קש"ת – קידום שירותי תקון" כיושב ראש, בעמותות "צעד קדימה" ו"צ'יימס" כחבר ועד המנהל ובעמותת "נאמנים" כיו"ר העמותה.
כתביו
חובב ערך ופרסם עשרות מאמרים ומחקרים בתחומי הקרימינולוגיה, התקון (טיפול ושיקום עבריינים), הטיפול בבעלי לקות שכלית, שירותי רווחה וניהול. כאן מוצגים חלק מהם.
בראונזוויל (ברוקלין)
בראונזוויל (באנגלית: Brownsville) היא שכונת מגורים הממוקמת במזרח ברוקלין, ניו יורק. השכונה גובלת בקראון הייטס מצפון מערב; בדפורד-סטייבסנט וסייפרס הילס מצפון; איסט ניו יורק ממזרח; קנרסי מדרום; ואיסט פלטבוש ממערב.
שכונת בראונזוויל מיוצגת בממשלת העיר ניו יורק על ידי נציג ברוקלין המחוז השישה עשר. מבחינה פוליטית היא מיוצגת על ידי המחוזות ה-42 וה-41 של מועצת העיר ניו יורק.
לימודי פרפורמנס
מ"משל התיאטרון" ללימודי הפרפורמנס
לימודי הפרפורמנס עוסקים, מרחיבים ומפתחים את תאוריית "משל התיאטרון", אותה נוהגים להסביר באמצעות הציטוט הבא מתוך המחזה "כטוב בעיניכם" מאת ויליאם שייקספיר:. משל התיאטרון מתייחס לכל אינטראקציה או התנהגות של אדם עם אדם נוסף כאל מופע. הפיתוח של משל התיאטרון הוא לימודי הפרפורמנס, אשר על פיהם לכל אדם יש מכלול "דמויות" והתנהגויות שעל פיהן הוא מתנהל. בנוסף, בלימודים אלו נטען שקיים מעין מאגר תרבותי־אנושי של רפרטואר התנהגויות ו"תסריטים" קבועים, לכן ההתנהגות האנושית היא הגשמה של דפוסים ותבניות קיימות ובעקבות כך, גם צפויה ולא מקורית. בלימודי הפרפורמנס צופים, חוקרים, ומבינים את התבניות ההתנהגותיות וכך צופים מראש את ההתנהגות האנושית.
לימודים הוליסטיים
לימודי הפרפורמנס התחילו מתוך הנחת היסוד שלימודים מעמיקים ומשמעותיים, נלמדים כאשר נכללות בהם הרבה דיסציפלינות שונות: מוזיקה, מחול, משחק, היסטוריה ועוד. בנוסף, אין להפריד או לנתק את הדיסציפלינות אחת מן השנייה. לימודי הפרפורמנס הם הוליסטיים ומטשטשים את הגבולות שבין הדיסציפלינות. על פי הנחה זו, לימודי הפרפורמנס הם יותר מסך מרכיביהם.
דבקות בתלמידי חכמים
השתמעויות של המצווה
אפילו בענייני החול ציוותה התורה להשתדל שלא להתיעץ באנשים שאינם יראי שמים, כי בנקל ילמד אדם ממעשהו של חברו.
פבריציו ראבנלי
קריירת משחק
ראבנלי הצטרף לדרבי קאונטי בשנת 2001, אך גם קבוצה זו ירדה ליגה בסוף העונה. בעקבות בעיות כלכליות בדרבי, הוא לא קיבל את שכרו עד היום, אף שעזב את הקבוצה כבר בשנת 2003. מאנגליה, עבר ראבנלי לשחק בסקוטלנד, במדי דאנדי יונייטד, אולם גם שם נתקל בבעיות כלכליות.
תקרית רוזוול
הריאיון עם ג'סי מרסל
מרסל אמר בעדותו:. לדבריו, השרידים היו מפוזרים על פני שטח נרחב, ולא ניתן היה ליצור התאמה ביניהם. מרסל סיפר כי קשה היה לתאר ממה היו השרידים עשויים; החומר לא היה דומה לעץ או מתכת, לא ניתן היה לכופף או לשבור את חתיכות השרידים, ולדבריו של מרסל החומר לא בער כאשר ניסה להציתו בעזרת מצית, והיה כמעט חסר משקל, כמו בלזה. לדבריו של מרסל, היה החומר מכוסה במעין הירוגליפים ואותיות לא ברורות. חלק מן השרידים נראו כמעין רדיד אלומיניום, אך לא ניתן היה לכופף את החומר. סוג אחר של השרידים נראה כמו גוויל, וגם עליו סימנים שונים. מרסל היה בטוח, כאיש צוות אוויר עתיר ניסיון, שלא היו אלה שרידיו של בלון לחיזוי מזג האוויר.
מסמך "גיא הוטל" – The Guy Hottel memo
מסמך "גיא הוטל" הוא מזכר מיום 22 במרץ 1950. המזכר נכתב על ידי גיא הוטל, אז ראש משרד הבולשת בוושינגטון. כמו כל המזכרים למטה ה-FBI באותה תקופה, הוא הופנה למנהל הבולשת ג'יי אדגר הובר ונרשם ברשומות ה-FBI. נושא המזכר היה סיפור שסיפר לאחד הסוכנים ששמו צונזר, על ידי אדם ששמו צונזר שאמר כי חוקר חיל האוויר דיווח על שלוש "צלחות מעופפות" שאוחזרו בניו מקסיקו. בתזכיר נמסר הפרט הבא:
ויכוח בתוך קהילת חוקרי העב"מים
הפער ביניהם עוד הלך וגדל: שמידט טען כי הוא בעל תארי בוגר ומוסמך מאוניברסיטאות שונות, וכי הוא לקראת קבלת דוקטור בקרימינולוגיה. ואולם, הסתבר כי לא היו לו כלל תארים אקדמיים. בתגובה טען רנדל כי הוא ניתק את הקשר עם שמידט בשל שקריו.
השקפות מאוחרות לגבי התקרית
מנגד, החוקר סטנטון ט. פרידמן שהיה, כאמור לעיל, מי שראיין את ג'סי מרסל בסוף שנות ה-70 ונותר ממובילי חקירת האירוע, עדיין עומד על דעתו שמסמכי "מג'סטיק 12" הם אמיתיים, ושהתאוריה לגבי רוזוול שתוארה לעיל היא אכן מה שקרה באמת בתחילת יולי 1947 מצפון לעיר רוזוול. פרידמן הציג את טענותיו בספרו "סודי ביותר/מג'יק: מבצע מג'סטיק 12 וטיוח העב"מים של ממשלת ארצות הברית" שיצא לאור בשנת 2003.
תקרית רוזוול כסמל תרבותי
בשנת 2013 גוגל יצרו דודל אינטראקטיבי בעניין התקרית, במלאת 66 שנים לקיומה לפי הטענות.
קמחית (אם הכהנים הגדולים)
המהרש"א מזהה את בנה, הכהן הגדול רבי ישמעאל בן קמחית, עם הכהן הגדול הידוע רבי ישמעאל בן פיאבי. משכך, הוא אומר כי פיאבי היה שם אביו של רבי ישמעאל ואשת קמחית.
מייטי מורפין פאוור ריינג'רס
בישראל שודרה העונה הראשונה בערוץ 2 והעונה השנייה והשלישית שודרו בערוץ הילדים.
העונה השנייה (1994 -1995)
לורד זד מחזיר את ריטה לכלא ממנו הצליחה להשתחרר בתחילת העונה הראשונה. הוא גם משפר את החימרים של ריטה והופך אותם לחזקים יותר. הפאוור ריינג'רס משדרגים את הזורדים שלהם וטומי מאבד את כוחותיו של הריינג'ר הירוק לנצח בשל העובדה שבעונה הקודמת ריטה השתמשה בכישוף אשר שאב את כל כוחותיו של הריינג'ר הירוק. לבסוף טומי מקבל כוחות חדשים והופך לפאוור ריינג'ר חדש בצבע לבן. במסע הארוך של הפאוור ריינג'רס נגד כוחות האופל של זד, ג'ייסון, זאק וטריני נבחרים לייצג את ארצם בשיחות שלום בשווייץ. בשל כך, הם נאלצים לוותר על ממירי הכוח שלהם ועל תפקידם כחלק מהצוות של הפאוור ריינג'רס. את מקומם של השלושה תופסים שלושה נערים חדשים - רוקי, אדם ועיישה. בהמשך העונה, ריטה ריפולסה מצליחה לחזור לירח ולהשקות את לורד זד בשיקוי אהבה בעת שהוא ישן. זד מתאהב בריטה ומתחתן איתה, מה שמוביל לשיתוף כוחות מלא של השניים נגד הפאוור ריינג'רס.
מייטי מורפין פאוור ריינג'רס - הסרט (1995)
סרט קולנוע באורך מלא. הפאוור ריינג'רס נמצאים בשיא כוחם אך הם מאוימים מצד יצור מיתולוגי בשם אייבן אוּז, מפלצת סגלגלה העשויה חומר סגלגל ודוחה הנקרא "אוּז" ומגעיל שנכלא לפני עידנים, אשר משתף כוחות עם לורד זד וריטה. הוא נעזר ביצורים העשויים מהאוּז כדי להשמיד את הפאוור ריינג'רס. הוא חודר למפקדת הפאוור ריינג'רס והורס אותו לגמרי, ותוך כדי הורס גם את מתחם הכוח של זורדון ומשאיר אותו חסר אונים. הפאוור ריינג'רס מגלים זאת והם נותרים חסרי כוחות, הם מצליחים לנצל את שארית כוחות המפקדה כדי להטיסם לכוכב פידוס, שם ימצאו מכשפה רבת עוצמה שתשלח אותם למסע מסוכן להחזיר את הכוחות שלהם. בינתיים, אייבן אוז שולט בטירתו של זד, ובמבוגרי העיר בעזרת האוז והם משמשים כעבדיו, ובונים לו שני רובוטים חזקים שמקור כוחם הוא אוז. הפאוור ריינג'רס חוזרים אל כדור הארץ ומגלים את החורבן שאייבן אוז זרע ומצליחים לשקם את מפקדת הפאוור ריינג'רס ובכך גם את מרכז כוחו של זורדון, את אלפא ואת כל מרכזי הבקרה. הריינג'רס יוצאים לעיר כדי להתעמת עם אייבן אוז ומשתמשים במגה-זורדים חדשים כדי להביס את אייבן אוז והרובוטים שלו. הריינג'רס מנצחים את אייבן אוז והשקט שב לעיר.
הדיבוב העברי
הפרקים הראשונים שודרו בדיבוב לעברית בערוץ 2 ולאחר מכן פרקים דובבו רק בקלטות וידאו. בקלטות אלו דובבו כמעט כל פרקי העונה הראשונה, כמה פרקים מהעונה השנייה, והסרט. בגרסה העברית השתתפו בדיבוב הדמויות:
קלחים
המושב, כולל שטחיו החקלאיים, משתרע על 4700 דונם ואוכלוסייתו כוללת 100 משפחות (76 בעלי נחלות ו־24 בעלי מגרשים). כמו כן קיימת הרחבה קהילתית של 50 מגרשים נוספים המשווקים כעת. אוכלוסיית המושב מגוונת וכחצי מהמשפחות הן משפחות חדשות שקנו מגרשים ונחלות, רובן על ידי בעלי מקצועות חופשיים.
במושב גני ילדים מגיל 3 חודשים ועד גיל 6 שנים, משפחתון פרטי, מגרש כדורסל, ספרייה, בית כנסת, מקווה, בית עם וגני שעשועים לגיל הרך. במושב פעילות ועדות קליטה, חינוך, תרבות ופני המושב.
הרגימנט האנגליאני המלכותי
הרגימנט המזרח אנגליאני השלישי (הרגלים ה-16/ה-44)
'הרגימנט המזרח אנגליאני השלישי' (באנגלית: '3rd East Anglian Regiment') נוסד ביוני 1958 על בסיס שני הרגימנטים 'רגימנט בדפורדשייר והרטפורדשייר' ו'רגימנט אסקס', שבעצמו התבסס על שני הרגימנטים ההיסטוריים של מחוז אסקס 'רגימנט הרגלים ה-44 (מזרח אסקס)' ו'רגימנט הרגלים ה-56 (מערב אסקס)'.
רגימנט לסטרשייר המלכותי
רגימנט לסטרשייר המלכותי (Royal Leicestershire Regiment) הוקם ב-27 בספטמבר 1688 בלונדון כדי לקחת חלק בלחימה באירלנד כחלק ממלחמת תשע השנים. ב-1701 נשלח הרגימנט להילחם בספרד ופורטוגל כחלק ממלחמת הירושה הספרדית, וב-1715 הוחזר ולקח חלק במרד היעקוביטים בסקוטלנד. ב-1751, הוסדרו שמות ומספרי הרגימנטים בצבא הבריטי והרגימנט קיבל את השם "רגימנט הרגלים ה-17" (בהתאם לסדר בכירותו), ב-1782 הוא קיבל את השיוך הגאוגרפי של מחוז לסטרשייר וקיבל את השם "רגימנט הרגלים ה-17 (ליסטשייר)", כחלק מרפורמה נוספת ב-1881 קיבל את שמו הסופי "רגימנט לסטרשייר" (אשר קיבל את התואר "מלכותי" לאחר מלחמת העולם השנייה).
פייר-סימון לפלס
יציבותה של מערכת השמש
בעיה מסוימת אחת מאסטרונומיה תצפיתית הייתה האי־יציבות הנראית במערכת הפלנטרית בה מסלולו של צדק נראה מתכווץ בעוד מסלולו של שבתאי נראה מתרחב. הבעיה הותקפה על ידי לאונרד אוילר ב־1748 וז'וזף לואי לגראנז' ב־1763 אך ללא הצלחה. ב־1776, לפלס פרסם מאמר בו הוא חקר לראשונה את ההשפעות האפשריות של אתר לומינרי או של כוח כבידה שלא פועל אופן מיידי. בסופו של דבר, הוא שב למשאב האינטלקטואלי הבלתי נדלה של כבידה ניוטונית. אוילר ולגראנז' ערכו קירוב מעשי בכך שהזניחו איברים קטנים יותר במשוואות התנועה. לפלס שם לב שאף על פי שהאיברים עצמם קטנים, אם עושים אינטגרציה עליהם בזמן הם עשויים להפוך לבלתי זניחים. לפלס ערך את האנליזה המעמיקה שלו על איברים מסדרים גבוהים יותר, עד וכולל המעוקבים שבהם. באמצעות האנליזה המדויקת יותר הזאת, לפלס הסיק ששני כוכבי הלכת (צדק ושבתאי) והשמש חייבים להיות בשיווי משקל הדדי, ובכך אתחל את עבודתו על יציבותה של מערכת השמש. ג'רלד ג'יימס ויטרו תיאר את ההישג "כהתקדמות המשמעותית ביותר באסטרונומיה פיזיקלית מאז ניוטון".
הרמוניות ספריות
ב־1783, במאמר שנשלח לאקדמיה הצרפתית, אדריאן־מארי לז'נדר הציג את מה שנקרא כעת פונקציות לז'נדר. אם לשתי נקודות במישור יש קואורדינטות פולריות ו־, כאשר r' \ge r, אז באמצעות מניפולציה אלמנטרית ניתן לקבל שההופכי למרחק בין שתי הנקודות, d, ניתן לכתיבה כ:
לפלס, עם קרדיט זעום ללז'נדר, עשה את הכללה הלא־טריוויאלית של התוצאה לשלושה ממדים והציג קבוצה כללית יותר של פונקציות, ההרמוניות הספריות או מקדמי לפלס, כאשר השימוש בשם האחרון אינו נפוץ.
ספרים
הדיון האנליטי של לפלס במערכת השמש ניתן בעבודתו מכניקה שמיימית שפורסמה בחמש כרכים. שני הכרכים הראשונים, שפורסמו ב־1799, מכיל שיטות לחישוב מסלוליהם של כוכבי הלכת, לקביעת צורותיהם, ולפתרון בעיות הקשורות בתופעות הגאות ושפל. הכרכים השלישי והרביעי, שפורסמו ב־1802 ו־1805 בהתאמה, מכילים יישומים של השיטות האלו, ומספר טבלאות אסטרונומיות. הכרך החמישי, שפורסם ב־1825, הוא בעיקר היסטורי, אך הוא נותן כנספחים את התוצאות של מחקריו המאוחרים ביותר של לפלס. המכניקה השמיימית לא רק עוסק בתרגום תורת הכבידה של ניוטון לשפת הקלקולוס, אלא שהוא מרחיב בהרבה את הטיפול בתופעות השונות שתוארו בפרינקיפיה. רק כדוגמה אחת מני רבות, לפלס בעבודתו על תופעות הגאות והשפל הציג את התאוריה הדינמית של גאות ושפל (dynamical theory of tides), שמאפשרת לחזות את התגובה הדינמית של מימי האוקיינוסים לכבידת הירח ולחזות היבטים כמותיים רבים נוספים של התופעות הקשורות, בעוד שטיפולו של ניוטון היה מוגבל להיבטים הכמותיים הבסיסיים יותר של הגאות והשפל. החקירות של לפלס שמוכלות במכניקה השמיימית הן כה נרחבות ורבות ערך, שאף על פי שהן היו תוצר של מאה שנים של מאמץ אינטלקטואלי, הן מתוארות לעיתים כאילו היו תוצאות של לפלס.
חורים שחורים
לפלס גם התקרב מאוד לרעיון קיומם של חורים שחורים. הוא הצע שייתכנו כוכבים מאסיביים שהכבידה שלהם כה חזקה שאפילו אור לא יוכל לברוח מפני השטח שלהם (ראו גם מהירות מילוט).
השד של לפלס
אף על פי שלפלס ידוע כראשון שהביע רעיונות כאלה על דטרמיניזם סיבתי, השקפתו דומה מאוד לזו שהוצעה על ידי בושקוביץ' בספרו תאוריית פילוסופיית הטבע משנת 1763.
הגותו ומחקריו
כמו כן נקשר לפלס לתחומי פילוסופיה וניסה להסביר את מושג הדטרמיניזם בכך שאם, תאורטית, היה בנמצא מחשב על שהיה לו את כל המידע הדרוש, היה ניתן לחשב ולחזות כל דבר שקורה בעולם באופן מדויק לחלוטין. למשל, אם אדם זורק כדור ויהיה לנו מידע מדויק על חוזק הזריקה, מהירות הרוח, שיפוע הרצפה וכדומה, אזי נוכל לחשב במדויק היכן הכדור ייעצר.
מתח פנים
בשנים 1806–1807, לפלס התבסס על עבודתו האיכותית של תומאס יאנג כדי לפתח תאוריה של נימיות ואת משוואת יאנג־לפלס.
רב חלקיה בר טובי
רב חלקיה בר טובי היה אמורא בבלי בדור השני (המאה ה-3). מאמריו בתלמוד הבבלי מועטים, רובם ככולם בענייני הלכה. הוזכר פעם אחת בתלמוד הירושלמי. שימש כדיין לצד רב הונא וחייא בר רב.
חיים אבינועם
ביוגרפיה
לאחר שחרורו מצה"ל עבד אבינועם במכון וולקני ושימש מנכ"ל "פוספטים בנגב". עם מינויו של יגאל אלון לשר העבודה הוא מונה למשנה למנכ"ל המשרד, ולאחר מינויו של אלון לשר הקליטה מונה אבינועם למשנה למנכ"ל המשרד.
פדרו קלדרון דה לה ברקה
רקע משפחתי ושנות צעירותו ולימודיו
את חינוכו רכש פדרו קלדרון קודם ב"מכללה" בעיר ואיאדוליד ולאחר מכן, בין השנים 1608–1614 במסגרת מכללת הישועים "קולחיו אימפריאל" Collegio Imperial במדריד (במקום שבו נמצא עכשיו המכון איסידרו הקדוש - Instituto San Isidro), שבה קיבל השכלה סולידית בלטינית, יוונית, דקדוק, רטוריקה ובספרות הקלאסית. אביו ייעד את פדרו לקריירה של כמורה על מנת שיאייש משרה של כומר ב"קפלניה" שנוסדה מתרומת הסבתא. בהמשך נסע ללמוד לוגיקה ורטוריקה באוניברסיטת אלקלה דה אנארס ואחרי 1615 משפטים (כנסייתיים ואזרחיים) באוניברסיטת סלמנקה אך מבלי לסיים את המסלול התאולוגי כפי שרצה אביו. גם בתקופת לימודים אקדמיים אלה קלדרון קנה לעצמו תרבות רחבה ושיכלל את מיומנותו בלוגיקה ובשיטתיות ההנמקה המאפיינת את כתיבתו. בשנת 1621 השתתף בתחרות שירה לכבוד אירוע של ה"ביאטיפיקציה" של איזידור הפועל וכעבור שנה זכה בפרס השלישי בתחרות נוספת שאורגנה לרגל הכרזתו של אותו איסידרו לקדוש של הכנסייה.
פאוור ריינג'רס זיאו
היא שודרה בישראל בערוץ הילדים.
עלילה
במהלך העונה הריינג'רס נתקלים בריינג'ר הצהוב, שעוזר להם להילחם באימפריית המכונות. לאחר שהוא נפצע בקרב, הריינג'רס מגלים שהריינג'ר הזהוב הוא החייזר טריי מטרייפוריה, שבעקבות פציעותו מתפצל לשלוש ישויות. טריי מעביר את כוחותיו לג'ייסון, הריינג'ר האדום המקורי, ונותן לריינג'רס את כריסטלי הסופר זיאו, שנותנים להם גישה לזורדי סופר זיאו.
סלעי ויליאמס
מקור השם
שמם של האיים ניתן להם על ידי ועדת השמות האנטארקטיים של אוסטרליה.
אלבה פלורס
קריירה מקצועית
בשנת 2013 קיבלה תפקיד בסרט הטלוויזיה "ויסנטה פרר" (Vicente Ferrer) ושיחקה בחמישה פרקים בסדרה "זמן בין התפרים" של ערוץ Antena 3 המבוסס על ספרה של מריה דואניס. בשנת 2014 השתתפה בסדרה "ספר לי איך זה קרה" (Cuéntame cómo pasó). ב-2016 הופיעה במחזה "השושנה המקועקעת" מאת טנסי ויליאמס בתיאטרון מריה גררו במדריד.
יוענה ז'בוטינסקי
קורות חיים
בעלה זאב הרבה להיעדר מביתו במסעות רבים בעקבות עיסוקיו הפוליטיים והמדיניים, והמשפחה התיישבה במקומות שונים בעולם, בהם ירושלים (1928), פריז וניו יורק.
ז'בוטינסקי נפטרה ב-1949 בניו יורק ממיחוש בלבה, בגיל 65. נקברה לצד בעלה בקבר זמני.
לסלי צ'רטריס
חייו
הרפתקאותיו של "המלאך" נכתבו בכמאה ספרים. החל משנת 1963 כתבו סופרים אחרים, בהם הרלן אליסון, את סיפורי "המלאך" וצ'רטריס אישר את הפצתם. הסדרה הומחזה לסדרת טלוויזיה מצליחה בכיכובו של רוג'ר מור. ב-1997 הוקרן סרט המבוסס על סדרת הספרים בכיכובו של ואל קילמר.
Pocket God
הדמויות במשחק ותיאוריהם בקומיקס
במשחקים כל הבנים לובשים חצאית מעשב ושיערם אסוף לקוקו ומוחזק בעצם.
דרמה
דרמה (Drama) היא סוגה תרבותית הנפוצה בתיאטרון, בטלוויזיה, בקולנוע ובמדיומים נוספים. במקור הייתה הדרמה שם כולל ליצירות שנכתבו לשם הצגה ובראשן הטרגדיה והקומדיה.
הדמויות בדרמה
בדרמה יש תפקידי דמויות ארכיטיפיות קאלסיות, אם כי ביצירות שונות לעיתים משתנה תפקיד הדמויות לעומת התפקיד הארכיטיפי. הפילוסופית וחוקרת התרבות תרזה דה לאורטיס ניתחה יצירות דרמה מגוונות מבחינת הזווית המגדרית, ואפיינה את מרבית הדרמות כ"זכריות", מה שבא לידי ביטוי בעיקר בהקשר של הדמויות בדרמה. בעלילה ה"זכרית", הזכר הוא שיוזם מהלך משמעותי, ותפקידה של הדמות הנשית פסיבי, שמשמעותו בפעולה הגברית – למשל, נסיכה שיש להצילה. אפיון דומה של דמויות נשיות בעלילות "זכריות" ו"נשיות" ניתן למצוא גם במודלים של תאורטיקן התרבות ג'ון פיסק, שבחן את תפקידיהן של דמויות נשיות בסדרות הדרמה של מפנה המאה ה־21.
דיינוניכוס
בתרבות
הופעה נוספת של ההדיינוניכוס הייתה בסדרה "מועדון הקרב הג'ורסי" ("Jurassic Fight Club") של ערוץ ההיסטוריה, שם הוא נראה נלחם עם טנונטוזאורוס.
יצחק זמיר
יצחק זמיר (נולד ב-15 באפריל 1931) הוא משפטן ישראלי, פרופסור למשפטים, שכיהן בתפקיד היועץ המשפטי לממשלה בשנים 1978–1986 ושופט בית המשפט העליון בשנים 1994–2001. חתן פרס ישראל (1997) ופרס א.מ.ת. (2014).
המוסקטרים: משימה מסתורית
המוסקטרים: משימה מסתורית (באיטלקית: Moschettieri del re - La penultima missione) הוא סרט איטלקי משנת 2018 בבימויו של ג'ובאני ורונזי. הסרט, שנכתב על ידי ג'ובאני ורונזי וניקולה בלדוני, נוצר בהשראת הרומנים המפורסמים "שלושת המוסקטרים" ו"עשרים שנה אחר כך" מאת אלכסנדר דומא. הסרט הוא קומדיה הרפתקנית בכיכובם של המוסקטרים, ד'ארטניאן, פורתוס, אראמיס ואתוס, היוצאים לסדרת הרפתקאות במטרה להציל את המלך לואי ה-14.
יצחק זמיר
ביוגרפיה
לימד משפטים באוניברסיטה העברית והתמחה במשפט ציבורי וביחסי עבודה ואף עמד בראש ועדה להכנת חוק על יחסי עבודה. בספר שהוציא בשנת 1962 טען להרחבת זכות העמידה, עמדה שצוטטה על ידי שופטים באנגליה. היה פעיל במאבק הסגל האקדמי להעלאת שכרו וטען נגד דרישת משרד האוצר לבטל הסכם שכר שנחתם בין האוניברסיטה העברית והסגל האקדמי.
ב-1965 מונה למרצה בכיר. ב-1970 קודם לדרגת פרופסור חבר. בשנים 1972-1970 היה מנהל המכון למחקרי חקיקה ולמשפט השוואתי שליד הפקולטה למשפטים. בשנת 1975 קודם לדרגת פרופסור מן המניין. בין השנים 1975–1978 כיהן כדיקן הפקולטה למשפטים.
המוסקטרים: משימה מסתורית
פסקול
את הפסקול כתבה גרטיס דיינר, להקה שהוקמה על ידי לוקה מדיצ'י, ג'וזפה ספונארי ואנטוניו אימאמרינו.
יצחק זמיר
לאחר פיטוריו מכהונת היועץ המשפטי לממשלה
בשנת 1992 מונה על ידי שר המשפטים, דן מרידור, ליו"ר המועצה לתאגידים ציבוריים, והוא כיהן בתפקיד זה עד למינויו לשופט בבית המשפט העליון.
מספריו וממאמריו
החל מאמצע שנות ה-90 של המאה ה-20 הוא עורך של סדרת הספרים "פירוש לחוקי היסוד" שבהוצאת מכון הרי סאקר.
ניסן לימור
ביוגרפיה
הניח אשה, ד"ר אריאלה לימור ובת מנישואים קודמים. מבין אחיו, שלושה עוסקים בתחום התקשורת, יחיאל לימור, רפי מן ואיזי מן.
באקדמיה
לימד בתוכניות לניהול מלכ"רים באוניברסיטה העברית בירושלים, מרכז ללימודים אקדמיים, אוניברסיטת בן-גוריון בנגב ואוניברסיטת בר-אילן.
ג'רג' אדם (כלכלן)
ג'רג' אדם (במקור ברגר, בהונגרית: Ádám György; נג'קניז'ה, 7 באוגוסט 1911 – בודפשט, 17 ביוני 1974) היה כלכלן, עיתונאי, סופר יהודי-הונגרי.
זיו מאור
זיו מאור (נולד ב-18 בפברואר 1984) הוא עורך דין, פובליציסט ישראלי, מגיש תוכניות וקריין חדשות ברדיו גלי ישראל בעבר שימש העוזר פרלמנטרי של ח"כ מיכאל איתן ואורי אריאל, דובר הרבנות הראשית לישראל, ומנכ"ל האגודה לזכות הציבור לדעת.
ביוגרפיה
בצבא התגייס לגלי צה"ל ונופה מהתחנה בסיום הקורס. ביתר השירות הצבאי היה עורך "מחץ" - ביטאון מפקדי החי"ר והצנחנים.
החל משנת 2017 מגיש מאור תוכניות שונות ברדיו גלי ישראל. באוגוסט 2021 החל להגיש תוכנית שבועית ברדיו גלי ישראל בשם "הפטיש" העוסקת בענייני משפט. כמו כן מאור מגיש תוכניות נוספות יחד עם עמיתיו לתחנה כמו "מרכז העצבים", "להתעורר עם זיו מאור", יומן הצהרים של גלי ישראל, ועוד. ביולי 2022 הצטרף לצוות המגישים הקבועים של ערוץ TOV.
מלקולם הרביעי, מלך סקוטלנד
היחסים עם ממלכת אנגליה
בשנת 1164 נלחם מלקולם בלורד האיים אשר שלח כוחות לתקוף את גלאזגו ואת רנפרו.
Einherjer
הלהקה התפרקה בשנת 2004 לאחר ששחררו את אלבום האחרון 'Blot' בדצמבר 2003.
חדשות משומקום (ספר)
הרקע לספר
מחבר הספר ויליאם מוריס היה איש רב פעלים בימיו - אמן, סופר, מעצב טקסטיל, מתרגם, והוגה דעות סוציאליסטי אנגלי. ספרו "חדשות משומקום" היה חלק מפעילותו הפוליטית, בתקופה סוערת של התגבשות הרעיונות והתנועה הסוציאליסטית שבמרכזה עומדים, באותה העת, אנשים כקרל מרקס.
במבט לאחור
ההסתייגות הבסיסית של מוריס מספרו של בלאמי, התעוררה בעיקר עקב המחלוקת על הערכים החברתיים של בלאמי ותפיסתו האסתטית. בעוד בלאמי העדיף את העירוניות התעשייתית, מוריס אהב את הכפריות והפסטורליות. מה שהכעיס את מוריס הייתה הערצתו של בלאמי למהפכה התעשייתית ולכוחה של המכונה. מוריס השתוקק לשיקום אורגני של דרך החיים, שידרש למיכון רק כדי להקל על הסבל בחיים. בעוד בלאמי בקש ישועה דרך המדינה הכל יכולה, מוריס ייחל לזמן שכוחה של המדינה ייחלש ויעלם.
מגדר ונישואים
ב"שומקום" חיים האנשים לפי רצונם בקבוצות בגדלים שונים והמשפחה הגרעינית לא נחוצה. באשר לנישואין, אנשי "שומקום" נוהגים אומנם לקיים מונוגמיה, אך הם חופשיים להמשיך באהבה הרומנטית, משום שהם אינם קשורים לנישואין חוזיים.
איך נוכל לחיות
למעשה הספר של מוריס, מנסח, במושגים של ימינו, את הקשר בין צדק חברתי (סוציאליזם) ובין צדק סביבתי (הפסטוראליות). זאת הוא עושה בכך שמכניס את הקורא לסיור בתוך המרחב הגאוגרפי והחברתי של האוטופיה, ותוך כדי כך לסייע לו לגבש עמדות פוליטיות בכיוון שהסופר כיוון אליהם.
מודל (מדע)
השימוש במודלים הוא אחד מאבני הפינה של השיטה המדעית. מודל בדוק ומבוסס המציע הסבר אחיד ובר-הפרכה למספר תופעות נקרא תאוריה.
דוגמאות
המודל ההידרודינמי הבסיסי מניח שנוזל הוא חומר הומוגני הנתון ללחצים עצמיים, ומתעלם מן העובדה הידועה שכל נוזל מורכב מאטומים הקשורים זה בזה בקשרים כימיים. המודל מאבד מידע רב, ודווקא משום כך הוא מאפשר לחשב את התנהגות הנוזל בתנאים כלליים למדי. תחת תנאים קיצוניים מאבד המודל את אחיזתו במציאות, ואז יש להחליפו במודל מתאים אחר.
מודל צעצוע
כאשר מבקשים במחקר מדעי להסביר תופעה שלא יודעים כיצד היא פועלת, משתמשים לעיתים במה שמכונה "מודל צעצוע" ("Toy model") מודל פשוט יותר (בעיקר מבחינה מתמטית) המפשט את התופעה ומציג התנהגות או תכונות הדומים לנושא המחקר, שמבחינה מדעית קל יותר לנתח. דוגמה להפשטות שמבצעים במודל צעצוע: הקטנת מספר הממדים בבעיה (למשל, בחינת מודל חד-ממדי), הפיכת גדלים וקטוריים לגדלים סקלריים, הנחת סימטריה בבעיה, בחירה נוחה של קבועים ובחירת פונקציות פשוטות ונוחות (בדרך כלל או פונקציה אנליטית חלקה או פונקציית מדרגות). כאשר מוצאים סתירה במודל צעצוע אחד עוברים לאחר; ככל שהמודל דומה יותר לתופעה הנחקרת, כך ניתן ללמוד עליה יותר.
מהומות סוחומי (1989)
מהומות סוחומי היו מהומות שהתרחשו ביולי 1989, בסוחומי שבאבחזיה אסס"ר גאורגיה סס"ר ברית המועצות, שהיו מונעים ממתיחות אתנית בין האבחזים והגאורגים בעיר. קרבות הרחוב נמשכו מספר ימים והביאו לתסיסה בכל רחבי אבחזיה.
המהומות
מספר ימים לפני המועד המתוכנן של בחינות הקבלה, התארגנו אלפים בודדים של אבחזים וערכו עצרת אנטי-גאורגית גדולה בסוחומי. ב-12 ביולי 1989, הובילי פעילי האידגילארה הפגנות ברחבי סוחומי שכללו קבוצות חמושות. המפגינים תקפו מבנה של עיתון מקומי בשפה הגאורגית ואילצו אותם לסגור. זמן קצר לאחר מכן הוקף, המבנה בו אמור היה לקום הסניף הגאורגי של אוניברסיטת טביליסי, בידי ההמון. קציני המשטרה המקומיים התעלמו מקריאותיהם הנואשות של הפועלים שעבדו במבנה המכותר, והחליפו, מוקדם ב-15 ביולי, את השוטרים ממוצא גאורגי ששמרו על האוניברסיטה בשוטרים אבחזים. באותו יום נשלחה יחידה קטנה של שוטרים מטביליסי לסוחומי שמטרתה הייתה להחזיר את הסדר, אולם הם פורקו מנשקם על ידי מיליציה אבחזית ללא התערבות של השוטרים המקומיים. בינתיים התכנסו הגאורגים לאספת נגד כדי למנוע מהאבחזים להרוס את מבנה סניף האוניברסיטה.
רוזה אוטונבייבה
רוזה איסאקובנה אוטונבייבה (בקירגיזית: Роза Исаковна Отунбаева; נולדה ב-23 באוגוסט 1950, בישקק, קירגיזסטן הסובייטית) היא מדינאית ודיפלומטית קירגיזית. כיהנה כנשיאת קירגיזסטן מיולי 2010 ועד דצמבר 2011.
ז'אן-מרטן שארקו
חייו
שארקו עסק הרבה בהיפנוזה ובפסיכיאטריה. אחד מתלמידיו היה זיגמונד פרויד, שתרגם את מאמריו לגרמנית. שארקו סבר שההיסטריה היא מחלה נוירולוגית תורשתית. הוא נהג להיעזר בהיפנוזה כדי לגרום למצב היסטרי, והיה מדגים זאת בהרצאותיו. רבים ובתוכם פרויד חלקו על דעותיו בנושא זה.
בנו של שארקו, הרופא, המדען וחוקר הקטבים ז'אן-באטיסט שארקו, עמד בראש משלחות צרפתיות לאנטארקטיקה ברבע הראשון של המאה ה-20.
הרי דרווין
מקור השם
שמם של ההרים ניתן להם על ידי משלחת דיסקברי.
ההרים נקראים על שמו של מייג'ור לנרד דרווין, אשר באותו זמן כיהן כמזכיר של כבוד של החברה הגיאוגרפית המלכותית.
עלי מרצבך
תפקידים באוניברסיטת בר-אילן
שימש יו"ר הוועדה לקשרים עם מערכות חינוך (בתי ספר) בשנים 1995–1996 ובהמשך כיו"ר הוועדה לאופיה של האוניברסיטה במשך כמה שנים. כמו כן שימש שנים רבות כחבר הוועדה המרכזת של האוניברסיטה.
בשנת 2009 הקים תוכנית לימודים חדשה לתואר שני בבית הספר לחינוך של אוניברסיטת בר-אילן: "מדע, הלכה וחינוך", והוא עומד בראש התוכנית.
תפקידים אחרים
משנת 2015 משמש פרופ' מרצבך כנציב קבילות סטודנטים באוניברסיטת אריאל.
פרסומים מדעיים
הקים וערך את כתב העת "הגיון - מחקרים בדרכי חשיבה של חז"ל" (עם פרופ' משה קופל). כתב העת הפך לאחר 5 גיליונות למדור בכתב העת האקדמי לתורה ומדע "בד"ד" שמאז שנת 2007 (נכון ל-2019) הוא העורך הראשי שלו.
תחום התמחות
פרופסור מרצבך עוסק בתורת ההסתברות. הוא מתמחה בתחום התהליכים הסטוכסטיים ופיתח תאוריה חדשה של "תהליכים סטוכסטיים מוצמדי קבוצות". תורה זו היא הכללה של התהליכים הסטוכסטיים הקלאסיים: תהליך סטוכסטי הוא אוסף של משתנים מקריים שיש להם התפתחות בהתאם לציר הזמן. בתאוריה החדשה, במקום ציר הזמן לוקחים אוסף של קבוצות מתוך מרחב טופולוגי. התהליך אינו תלוי בזמן אלא בקבוצות מסוימות. על ידי זה מאבדים את יחס הסדר הרגיל ובמקומו מופיע סדר חלקי של הכלה בין קבוצות. ניתן להגדיר מושגים חדשים כמו מרטינגל, תהליכים נקודתיים ולפתח משפטים חדשים.
מגן (קיבוץ)
היסטוריה
במהלך השני היו ניסיונות שונים להפרטת הקיבוץ, שלא צלחו, עד להחלטה שהתקבלה בשלהי 2022 ונכנסה לתוקף באפריל 2023, שלפיה הקיבוץ יעבור תהליך הפרטה, תוך שמירה על זכויות פנסיה של חברי הקיבוץ, רשת ביטחון סוציאלית, וכן, חלוקת ההון, שכר דיפרנציאלי ומעבר לשירותים בתשלום.
אילבן (דברים מוזרים)
רקע
אילבן היא בתה הביולוגית של תרזה "טרי" אייבס, אישה שהשתתפה בניסויי "פרויקט MKUltra" שנערך על ידי סוכנות הביון המרכזית (CIA). נראה שאילבן נולדה עם יכולות טלקינטיות ועל-חושיות בולטות. עם זאת, כאשר היא משתמשת ביכולות הללו במידה משמעותית, היא נחלשת זמנית ואפה מדמם. בלידתה, נלקחה אילבן מאמה על ידי ד"ר מרטין ברנר וחונכה כנבדקת במעבדה הלאומית של הוקינס במטרה לפתח את כישוריה הפסיכו-קינטיים. כשהיא מוכנסת למכל חסך-חושי, היא יכולה להשתמש ביכולותיה על מנת לגשת לממדים אחרים, בעיקר למטרות ריגול. בנוסף, ביכולתה של אילבן לפתוח ולסגור שערים לממד מקביל הנקרא "העולם ההפוך".
עונה 4
אילבן מוכנסת למיכל חסך-חושי מתקדם (המכונה NINA) ומשחזרת את זיכרונותיה המודחקים מתקופתה במעבדת הוקינס. אילבן מנסה להימלט מהמתקן אך מגלה שכוחותיה חוזרים לאט, ומשכנעת להישאר. עם הזמן, אילבן מגלה כי בעת שהותה במעבדת הוקינס, היא נודתה על ידי הילדים האחרים, אבל אח חביב השגיח עליה ונתן לה עצות כיצד לשלוט בכוחותיה. האח, שמתגלה בדיעבד כ"אחת", הנסיין המקורי בניסוייו של ד"ר ברנר, שיטה באילבן להסיר שתל בצווארו שדיכא את כוחותיו, ואז טבח בשאר הילדים ובצוות המעבדה. מאוחר יותר, "אחת" מגלה כי שמו המקורי הוא הנרי קריל, וכי הוא היה אחראי למות אמו ואחותו בשנות ה-50 ובהפללת אביו במעשיו. הנרי ניסה להרוג את אילבן לאחר שסירבה לסייע לו למגר את האנושות, אך היא גברה עליו ושלחה אותו אל העולם ההפוך, שם הוא הפך לווקנה. ד"ר ברנר גילה את אילבן בזירת הטבח, בו נפלה לתרדמה ושכחה את האירועים. באמצעות מצלמות האבטחה, הרכיב ברנר את סדר האירועים שקדמו לטבח וגרם לאילבן לרגל אחרי הרוסים כסיפור כיסוי לחיפושיו אחר הנרי.
רונית פורת (אמנית)
פעילותה האומנותית
ב-2006 הציגה פורת את תערוכת היחיד הראשונה שלה "קיבוץ" בגלריה שפיים שבקיבוץ שפיים. בתערוכה היא מציגה סדרת תמונות שצילמה בקיבוץ כפר גלעדי בו היא גדלה. התמונות לא חושפות שום מידע על עצם היות המקום קיבוץ, אלא מדובר בקומפוזיציות התופסות הווייה רגעית באובייקט פיסולי או טקסטורלי מצולם.
תערוכת "המשפט"
ב-2017 זכתה רונית פורת בפרס לורן ומיטשל פרסר לצלם ישראלי צעיר, והציגה תערוכת יחיד במוזיאון תל אביב. התערוכה היא השלישית בטרילוגיה של העלמה נוימן ומר אולבריך. התערוכה הראשונה הציגה את הסיפור השערורייתי ואת התקופה של רפובליקת ויימאר, התערוכה השנייה התמקדה ברצח והתערוכה הנוכחית מתמקדת במשפט ובגזר הדין למבצעי הרצח. השותף לרצח של נוימן היה ריצ'רד סטופול וחברו אריך בנזיגר. סטופול נידון למוות, בנזיגר לשש שנות מאסר וניומן נידונה לשמונה שנות מאסר. בהמשך לסגנון שפיתחה פורת, התערוכה מורכבת מקולאז'ים של תמונות הלקוחות מהיסטוריה וארכיונים שונים המוצבות בחלל על הקיר בצורה מפוזרת, לא סימטרית. רז סמירה, אוצרת התערוכה, כתבה: "התלייה הלא-ליניארית של הדימויים יוצרת הקשרים חדשים על קירות התערוכה, מעין פאזל פסיכולוגי. תחושה של קיטוע עולה בגלל היעדר תיעוד מסודר של סיפור המעשה. תחת זאת, התערוכה מציבה בפנינו מחזה המזגג בין פרטי המשפט - בין תובע לנתבע, בין שופט לנאשמים, בין החוק לשררה, בין צדק לאי-צדק".
בחלל התצוגה נבנה מתקן המזכיר את ה"קמרה אובסקורה" בתוכו אובייקט המכונה פרקסינוסקופ, מתקן שהומצא על ידי אמיל ריינו ב-1877. הפרסינוסקופ מדגים את פעולת האנימציה הנשענת על עקרון התמדת הראייה. אם רצף תמונות בודדות יעברו במהירות הגבוהה מעשר תמונות בשנייה, תיווצר תחושה של תנועה לצופה. במתקן של פורת היא אינה שואפת להשיג אשליה אופטית של תנועה, אלא ההפך, אשליה של פירוק התמונה. כך הצופה הנכנס לתוך המתקן פוגש דימויים מתפרקים והופך להיות צופה במשחקי פרספקטיבה ותעתועי ראייה בעזרת מראות המוצבות בתוך המתקן. כמו בתערוכה הקודמת, פורת יוצרת שני מרחבים, הראשון הקולאז'ים התלויים על הקירות שהפכו למערכת סימנים בהם היא מספרת סיפור, והשני המתקן עם הפרקסינוסקופ המאפשר לצופה נקודת מבט נוספת, הפעם על המשפט.
זרזיר בורמזי
מקור השם המדעי של הסוג מגיע מיוונית עתיקה, akridos, "ארבה" ו-thēras "צייד". שם המין, leucocephalus, הוא מיוונית עתיקה leukokephalos שמשמעותו "לבן-ראש", מהמילים leukos "לבן"; ו-kephalos "ראש".